****

OPĆINA DONJI ANDRIJEVCI

**PRIJEDLOG PROGRAMA**

GRAĐENJA KOMUNALNE INFRASTRUKTURE U 2024. GODINI

Donji Andrijevci, prosinac 2023. godine

Na temelju članka 67. stavka 1. Zakona o komunalnom gospodarstvu (''Narodne novine'', broj 68/18, 110/18 i 32/20), članka 84. Zakon o gospodarenju otpadom (''Narodne novine'', broj 84/21) i članka 29. Statuta Općine Donji Andrijevci (Službeni vjesnik Brodsko – posavske županije br. 8/21 i 17/22), Općinsko vijeće općine Donji Andrijevci na 20. sjednici održanoj 21.12.2023. godine donosi

**PROGRAM GRAĐENJA**

**KOMUNALNE INFRASTRUKTURE U 2024. GODINI**

**1. UVODNE ODREDBE**

**1.1.** Ovim Programomgrađenja komunalne infrastrukture na području Općine Donji Andrijevci u 2024. godini (u daljnjem tekstu: Program) utvrđuje se komunalna infrastruktura koja će se graditi u 2024. godini sukladno odredbama Zakona o komunalnom gospodarstvu i Zakona o gospodarenju otpadom.

**1.2.** Programom se na osnovi planova prostornog uređenja općine, te planiranih zadataka i mjera utvrđenih na području prometne i komunalne infrastrukture i gospodarenja komunalnim otpadom na području općine Donji Andrijevci, a u skladu s predvidivim sredstvima i izvorima financiranja, određuje građenje dolje navedene komunalne infrastrukture:

* nerazvrstane ceste
* javne prometne površine na kojima nije dopušten promet motornih vozila
* javne zelene površine
* građevine i uređaji javne namjene
* javna rasvjeta
* groblja i krematoriji

**1.3.** Prihodi i primici za financiranje građenja komunalne infrastrukture iz točke 1.1. ovog Programa planiraju se u 2024. godini u ukupnom iznosu od 2.167.668,97 EUR. Program će se financirati sredstvima: komunalnog doprinosa, komunalne naknade, iz cijene komunalne usluge, proračuna jedinice lokalne samouprave, ugovora, naknada i drugih izvora propisanih posebnim zakonom, donacija i fondova Europske unije.

|  |  |  |  |
| --- | --- | --- | --- |
| **Redni broj** | **Naziv izvora** | **Oznaka izvora** | **Iznos koji će se utrošiti za realizaciju ovog programa (EUR)** |
| 1. | Komunalni doprinos | 44 | 3.861,81 |
| 2. | Komunalna naknada | 44 | 78.670,00 |
| 3. | Cijene komunalne usluge | 44 | 1.000,00 |
| 4. | Opći prihodi i primitci | 11 | 190.000,01 |
| 5. | Fondovi Europske unije | 59 | 1.794.595,05 |
| 6. | Prihodi iz proračuna - kapitalne | 52 | 99.542,10 |

**1.4.** Program građenja komunalne infrastrukture sadrži procjenu troškova građenja komunalne infrastrukture s naznakom izvora njihova financiranja.

**1.5.** Program građenja komunalne infrastrukture na području općine Donji Andrijevci za 2024. godinu izrađen je u skladu s potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja. Izvješće o stanju u prostoru nije izrađeno 2018. godine jer se tada započelo s 3. izmjenama i dopunama Prostornog plana uređenja općine Donji Andrijevci. U tijeku je pregled nacrta Izvješća o stanju u prostoru za razdoblje od 1.1.2018. do 31.12.2021. godinu.

**2. SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

**2.1.** Planirana sredstva za financiranje Programa u 2024. rasporedit će se za financiranje građenja komunalne infrastrukture sukladno tabeli u nastavku.

|  |  |  |  |
| --- | --- | --- | --- |
| **Građevine komunalne infrastrukture koje će se graditi radi uređenja neuređenih dijelova građevinskog područja** | | | |
| Redni broj | Naziv | Iznos | Izvor financiranja |
|  | Cesta Željeznička ulica, Donji Andrijevci 131 |  |  |
|  | Građenje | 20.000,00 | 11 – opći prihodi i primitci |
|  | **UKUPNO** | **20.000,00 EUR** |
|  | Izgradnja pješačko- biciklističkih staza staza u naseljima Sredanci i Staro Topolje 138 |  |  |
|  | Građenje | 48.500,00 | 59 – fondovi EU |
|  | Stručni nadzor | 1.500,00 |
|  | Uporabna dozvola | 0,00 |
|  | Evidentiranje u katastru i zemljišnim knjigama | 0,00 |
|  | **UKUPNO** | **50.000,00 EUR** |
| UKUPNO građevine komunalne infrastrukture koje će se graditi radi uređenja neuređenih dijelova građevinskog područja | | 70.000,00 EUR | |
| **Građevine komunalne infrastrukture koje će se graditi u uređenim dijelovima građevinskog područja** | | | |
| Redni broj | Naziv | Iznos | Izvor financiranja |
|  | Cesta Dalmatinska Staro Topolje 124 |  |  |
|  | Građenje | 20.000,00 | 11 – opći prihodi i primitci |
|  | **UKUPNO** | **20.000,00 EUR** |
|  | Izgradnja pješačko – biciklističkih staza u naselju Donji Andrijevci, prva faza 128 i 129 |  |  |
|  | Građenje | 970.000,00 | 59 - fondovi EU  11 – opći prihodi i primitci |
|  | Stručni nadzor | 30.000,00 |
|  | **UKUPNO** | **1.000.000,00 EUR** |
| 3. | Javna rasvjeta u naselju Sredanci 141-145 |  |  |
| 3.1. | Građenje | 175.212,10 | 52 – kapitalne pomoći  44 – namjenski prihodi |
| 3.2. | Stručni nadzor | 4.000,00 |  |
|  | **UKUPNO** | **179.212,10 EUR** |  |
| UKUPNO građevine komunalne infrastrukture koje će se graditi u uređenim dijelovima građevinskog područja | | 1.199.212,10 EUR | |
| **Građevine komunalne infrastrukture koje će se graditi izvan građevinskog područja** | | | |
| Redni broj | Naziv | Iznos | Izvor financiranja |
|  | Šumske ceste 123 |  |  |
|  | Projektna dokumentacija | 0,00 | 59 – fondovi EU  11 – opći prihodi i primitci |
|  | Građenje | 850.970,66 |
|  | Stručni nadzor | 20.000,00 |
|  | **UKUPNO** | **870.970,66 EUR** |
| UKUPNO građevine komunalne infrastrukture koje će se graditi izvan građevinskog područja | | 870.970,66 EUR | |
| **Postojeće građevine komunalne infrastrukture koje će se rekonstruirati i način rekonstrukcije** | | | |
| Redni broj | Naziv | Iznos | Izvor financiranja |
|  | Rekonstrukcija staza na mjesnom groblju u naselju Donji Andrijevci, 2 dio 110 i 111 |  |  |
|  | Građenje | 27.000,00 | 59 – fondovi EU  44 – namjenski prihodi |
|  | Stručni nadzor | 486.21 |
|  | **UKUPNO** | **27.486,21 EUR** |
| UKUPNO postojeće građevine komunalne infrastrukture koje će se rekonstruirati i način rekonstrukcije | | 27.486,21 EUR | |
| **Građevine komunalne infrastrukture koje će se uklanjati** | | | |
| Redni broj | Naziv | Iznos | Izvor financiranja |
| / | / | / | / |
| UKUPNO građevine komunalne infrastrukture koje će se uklanjati | | 0,0 | |

**2.2**. Troškovi građenja komunalne infrastrukture procijenjeni su temeljem važećih cijena gradnje usporedivih građevina komunalne infrastrukture u vrijeme izrade ovog programa i troškovnika projektne dokumentacije, a točan opseg i vrijednost radova utvrdit će se nakon ishođenja potrebne tehničke dokumentacije i provedenih postupaka javne nabave.

**3. ZAVRŠNE ODREDBE**

**3.1.** Općina Donji Andrijevci realizirat će ovaj Program sukladno ostvarenim prihodima u 2024. godini za financiranje građenja komunalne infrastrukture.

**3.2.** Ovaj Program stupa na snagu prvog dana od dana objave u Službenom vjesniku Brodsko – posavske županije, a primjenjuje se od 1. siječnja 2024. godine.

**OPĆINSKO VIJEĆE**

**OPĆINE DONJI ANDRIJEVCI**

**PREDSJEDNIK**

Marin Degmečić

KLASA: 363-01/23-01/46

URBROJ: 2178-4-23-1

Donji Andrijevci, 21.12.2023.

**DOSTAVITI:**

1. “Službeni vjesnik Brodsko – posavske županije”
2. Ministarstvo prostornog uređenja, graditeljstva i državne imovine
3. Općinski načelnik
4. Jedinstveni upravni odjel - računovodstvo, ovdje
5. Uredniku internet stranica www.donjiandrijevci.hr
6. Dosje zapisnika
7. Pismohrana

**O b r a z l o ž e n j e**

**Pravni temelj**

Člankom 67. stavkom 1. i 2. Zakona o komunalnom gospodarstvu (NN 68/18, 110/18 i 32/20), propisano je da predstavničko tijelo jedinice lokalne samouprave za kalendarsku godinu donosi Program građenja komunalne infrastrukture istodobno s donošenjem proračuna jedinice lokalne samouprave.

Člankom 29. Statuta općine Donji Andrijevci (Službeni vjesnik Brodsko – posavske županije br. 8/21), propisano je da Općinsko vijeće općine Donji Andrijevci u okviru svog samoupravnog djelokruga donosi odluke i druge opće akte kojima se uređuju pitanja iz samoupravnog djelokruga općine te donosi odluke i druge opće akte koji su mu stavljeni u djelokrug zakonom i podzakonskim aktima.

**Razlozi upućivanja prijedloga, osnovna pitanja koja je potrebno urediti, te svrha koja se želi postići**

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

Programom građenja komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja

2. građevine komunalne infrastrukture koje će se graditi u uređenim dijelovima građevinskog područja

3. građevine komunalne infrastrukture koje će se graditi izvan građevinskog područja

4. postojeće građevine komunalne infrastrukture koje će se rekonstruirati i način rekonstrukcije

5. građevine komunalne infrastrukture koje će se uklanjati

Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja (procjena troškova građenja) komunalne infrastrukture s naznakom izvora njihova financiranja.

Navedeni troškovi iskazani su u programu građenja infrastrukture odvojeno za svaku građevinu i ukupno te su iskazani odvojeno prema izvoru njihova financiranja.

Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture određenog programom građenja komunalne infrastrukture, a navedeni troškovi procjenjuju se na temelju troškova građenja usporedivih građevina komunalne infrastrukture u godini koja prethodi planskom razdoblju i zabilježenog indeksa povećanja odnosno smanjenja troškova građenja.

Građenje i održavanje komunalne infrastrukture financira se sredstvima:

1. komunalnog doprinosa

2. komunalne naknade

3. cijene komunalne usluge

4. naknade za koncesiju

5. proračuna jedinice lokalne samouprave

6. fondova Europske unije

7. ugovora, naknada i drugih izvora propisanih posebnim zakonom i

8. donacija.

Planirane investicije u okviru Programa iskazane su u tabeli po grupama radova:

* nerazvrstane ceste
* javne prometne površine na kojima nije dopušten promet motornih vozila
* javne zelene površine
* građevine i uređaji javne namjene
* javna rasvjeta
* groblja i krematoriji
* građevine za gospodarenje otpadom

Troškovi građenja komunalne infrastrukture obuhvaćaju troškove:

1. zemljišta na kojem će se graditi komunalna infrastruktura

2. uklanjanja i izmještanja postojećih građevina i trajnih nasada

3. sanacije zemljišta (odvodnjavanje, izravnavanje, osiguravanje zemljišta i sl.), uključujući i zemljišta koja je općina stavila na raspolaganje

4. izrade projekata i druge dokumentacije

5. ishođenja akata potrebnih za izvlaštenje, građenje i uporabu građevina komunalne infrastrukture

6. građenja i provedbe stručnog nadzora građenja komunalne infrastrukture

7. evidentiranja u katastru i zemljišnim knjigama.

**Procjena sredstava potrebnih za provođenje akta**

Za provođenje Programa građenja komunalne infrastrukture u 2023. godini potrebno je ukupno 1.122.526,57 EUR, a sredstva su prema vrsti izvora planirana na pozicijama proračuna općine Donji Andrijevci za 2023. godinu kako je to u Programu po stavkama navedeno.